title: 2016 m. rugsėjo 7 d. Valstybių narių vyriausybių atstovų sprendimas (ES, Euratomas) 2016/1654 dėl Bendrojo Teismo teisėjų skyrimo

text:
15.9.2016

               LT

               Europos Sąjungos oficialusis leidinys

               L 247/13

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2016/1654
   2016 m. rugsėjo 7 d.
   dėl Bendrojo Teismo teisėjų skyrimo
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               Protokolo Nr. 3 dėl Europos Sąjungos Teisingumo Teismo statuto su pakeitimais, padarytais Europos Parlamento ir Tarybos reglamentu (ES, Euratomas) 2015/2422 (1), 48 straipsnyje nustatyta, kad nuo 2015 m. gruodžio 25 d. Bendrąjį Teismą sudaro keturiasdešimt teisėjų. To reglamento 2 straipsnio a punkte nustatoma dvylikos papildomų teisėjų kadencijos trukmė tokiu būdu, kad jų kadencijos pabaiga sutaptų su dalies Bendrojo Teismo teisėjų pakeitimu, kuris įvyks 2016 m. rugsėjo 1 d. ir 2019 m. rugsėjo 1 d.;

               (2)

               atsižvelgiant į tai Bendrojo Teismo papildomo teisėjo pareigoms užimti buvo pasiūlyta Jan PASSER kandidatūra;

               (3)

               be to, Protokolo Nr. 3 dėl Europos Sąjungos Teisingumo Teismo statuto su pakeitimais, padarytais Reglamentu (ES, Euratomas) 2015/2422, 48 straipsnyje nustatyta, kad nuo 2016 m. rugsėjo 1 d. Bendrąjį Teismą sudaro keturiasdešimt septyni teisėjai. To reglamento 2 straipsnio b punkte nustatoma septynių papildomų teisėjų kadencijos trukmė tokiu būdu, kad jų kadencijos pabaiga sutaptų su dalies Bendrojo Teismo teisėjų pakeitimu, kuris įvyks 2019 m. rugsėjo 1 d. ir 2022 m. rugsėjo 1 d.;

               (4)

               atsižvelgiant į tai buvo pasiūlytos René BARENTS, Maria José COSTEIRA, Alexander KORNEZOV, Ezio PERILLO ir Jesper SVENNINGSEN kandidatūros Bendrojo Teismo papildomų teisėjų pareigoms užimti;

               (5)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl René BARENTS, Maria José COSTEIRA, Alexander KORNEZOV, Jan PASSER, Ezio PERILLO ir Jesper SVENNINGSEN tinkamumo eiti Bendrojo Teismo teisėjų pareigas;

               (6)

               reikėtų laikotarpiui nuo šio sprendimo įsigaliojimo dienos iki 2019 m. rugpjūčio 31 d. teisėju paskirti Jan PASSER. Taip pat reikėtų laikotarpiui nuo šio sprendimo įsigaliojimo dienos iki 2022 m. rugpjūčio 31 d. teisėja paskirti Maria José COSTEIRA;

               (7)

               atsižvelgiant į tai, kad René BARENTS, Alexander KORNEZOV, Ezio PERILLO ir Jesper SVENNINGSEN jau buvo Tarnautojų teismo teisėjais iki šio teismo išformavimo 2016 m. rugpjūčio 31 d., ir į tai, kad nuo 2016 m. rugsėjo 1 d. jurisdikcija pirmąja instancija spręsti Sąjungos ir jos tarnautojų ginčus pagal Europos Parlamento ir Tarybos reglamentą (ES, Euratomas) 2016/1192 (2) perduota Bendrajam Teismui, reikėtų Alexander KORNEZOV ir Ezio PERILLO skirti kadencijos laikotarpiui nuo 2016 m. rugsėjo 1 d. iki 2019 m. rugpjūčio 31 d., o René BARENTS ir Jesper SVENNINGSEN skirti kadencijos laikotarpiui nuo 2016 m. rugsėjo 1 d. iki 2022 m. rugpjūčio 31 d.,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo šio sprendimo įsigaliojimo dienos iki 2019 m. rugpjūčio 31 d. Bendrojo Teismo teisėju skiriamas Jan PASSER.
   2 straipsnis
   Laikotarpiui nuo šio sprendimo įsigaliojimo dienos iki 2022 m. rugpjūčio 31 d. Bendrojo Teismo teisėja skiriama Maria José COSTEIRA.
   3 straipsnis
   Laikotarpiui nuo 2016 m. rugsėjo 1 d. iki 2019 m. rugpjūčio 31 d. Bendrojo Teismo teisėjais skiriami:

               —

               Alexander KORNEZOV,

               —

               Ezio PERILLO.

         4 straipsnis
   Laikotarpiui nuo 2016 m. rugsėjo 1 d. iki 2022 m. rugpjūčio 31 d. Bendrojo Teismo teisėjais skiriami:

               —

               René BARENTS,

               —

               Jesper SVENNINGSEN.

         5 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugsėjo 7 d.

            Pirmininkas

         P. JAVORČÍK

      (1)  2015 m. gruodžio 16 d. Europos Parlamento ir Tarybos reglamentas (ES, Euratomas) 2015/2422, kuriuo iš dalies keičiamas Protokolas Nr. 3 dėl Europos Sąjungos Teisingumo Teismo statuto (OL L 341, 2015 12 24, p. 14).

      (2)  2016 m. liepos 6 d. Europos Parlamento ir Tarybos reglamentas (ES, Euratomas) 2016/1192 dėl jurisdikcijos perdavimo Bendrajam Teismui kaip pirmajai instancijai spręsti Europos Sąjungos ir jos tarnautojų ginčus (OL L 200, 2016 7 26, p. 137).


title: 2005/958/EB: 2005 m. gruodžio 21 d.  Tarybos sprendimas, dėl Europos bendrijos ir Japonijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį sudarymo

text:
30.12.2005

               LT

               Europos Sąjungos oficialusis leidinys

               L 347/75

      TARYBOS SPRENDIMAS

   2005 m. gruodžio 21 d.
   dėl Europos bendrijos ir Japonijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį sudarymo
   (2005/958/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2004 m. kovo 22 d. Taryba įgaliojo Komisiją pradėti derybas su tam tikromis kitomis PPO narėmis pagal 1994 m. Bendrojo susitarimo dėl muitų ir prekybos (GATT) XXIV straipsnio 6 dalį, stojant į Europos Sąjungą Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai.

               (2)

               Komisija vedė derybas konsultuodamasi su komitetu, įsteigtu pagal Sutarties 133 straipsnį, ir vadovaudamasi Tarybos patvirtintomis derybų gairėmis.

               (3)

               Komisija baigė derybas Europos bendrijos ir Japonijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį sudarymu. Šis susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Japonijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl konkrečių nuolaidų panaikinimo, susijusio su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašų panaikinimu stojant į Europos Sąjungą, yra patvirtinamas Bendrijos vardu.
   Susitarimo pasikeičiant laiškais tekstas yra pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Bendriją įpareigojantį susitarimą (1).

      Priimta Briuselyje, 2005 m. gruodžio 21 d.

            Tarybos vardu

            Pirmininkas

         B. BRADSHAW

      (1)  Šio susitarimo įsigaliojimo diena bus paskelbta Europos Sąjungos oficialiajame leidinyje.

      VERTIMAS
      Europos bendrijos ir Japonijos derybos pagal GATT susitarimo XXIV straipsnio 6 dalį dėl nuolaidų pakeitimo Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąraše, joms stojant į Europos Sąjungą.
      Briuselis, 2005 m. gruodžio 21 d.
      Pone,
      Turiu garbės atkreipti dėmesį į neseniai vykusias Europos Bendrijų (EB) ir Japonijos Vyriausybės derybas pagal 1994 m. GATT susitarimo XXIV straipsnio 6 dalį ir XXVIII straipsnį dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos nuolaidų pakeitimo įsipareigojimų sąraše, šioms šalims stojant į EB, kurios buvo pradėtos pateikus 2004 m. sausio 19 d. EB pranešimą pagal XXIV straipsnio 6 dalį (GATT).
      Toliau turiu garbės Jums pranešti, kad, Bendrijos nuomone, derybos baigėsi tokiais rezultatais:

                  85254099: 12,5 % dydžio sumažinta taikoma norma,

                  37023219: 1,3 % dydžio sumažinta taikoma norma,

                  85254019: 1,2 % dydžio sumažinta taikoma norma.

            Pirmiau nurodytos sumažintos taikomos normos turi būti taikomos ketverius metus arba iki kol įgyvendinant Dohos plėtros darbotvarkės raundo rezultatus bus pasiektas pirmiau nurodytas tarifų lygis, atsižvelgiant į tai, kas įvyks anksčiau. Pirmiau nurodytas ketverių metų laikotarpis prasidės šiame laiške aprašytų priemonių įgyvendinimo dieną.
      EB į 25 EB valstybių narių muitų teritorijai skirtą įsipareigojimų sąrašą įtrauks ankstesniame sąraše esančias nuolaidas.
      Po to, kai EB ir Japonijos Vyriausybė, išnagrinėjusios klausimą pagal savo procedūras, patvirtins, kad pritaria pirmiau minėtiems derybų rezultatams, EB, laikydamasi vidaus procedūrų, įgyvendins pirmiau minėtus rezultatus kaip įmanoma greičiau, ir bet kuriuo atveju ne vėliau nei iki 2006 m. sausio 1 d.
      Prašau patvirtinti, kad Japonijos Vyriausybė pritaria tam, kas išdėstyta pirmiau.
      Reiškiu Jums savo didžią pagarbą.

            Europos bendrijos vardu

      Briuselis, 2005 m. gruodžio 21 d.
      Pone,
      Turiu garbės pranešti gavus Jūsų laišką, kuriame teigiama:
      „Europos bendrijos ir Japonijos derybos pagal GATT susitarimo XXIV straipsnio 6 dalį dėl nuolaidų pakeitimo Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąraše, joms stojant į Europos Sąjungą.
      Turiu garbės atkreipti dėmesį į neseniai vykusias Europos Bendrijų (EB) ir Japonijos Vyriausybės derybas pagal 1994 m. GATT susitarimo XXIV straipsnio 6 dalį ir XXVIII straipsnį dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos nuolaidų pakeitimo įsipareigojimų sąraše, šioms šalims stojant į EB, kurios buvo pradėtos pateikus 2004 m. sausio 19 d. EB pranešimą pagal XXIV straipsnio 6 dalį (GATT).
      Toliau turiu garbės Jums pranešti, kad, Bendrijos nuomone, derybos baigėsi tokiais rezultatais:

                  85254099: 12,5 % dydžio sumažinta taikoma norma,

                  37023219: 1,3 % dydžio sumažinta taikoma norma,

                  85254019: 1,2 % dydžio sumažinta taikoma norma.

            Pirmiau nurodytos sumažintos taikomos normos turi būti taikomos ketverius metus arba iki kol įgyvendinant Dohos plėtros darbotvarkės raundo rezultatus bus pasiektas pirmiau nurodytas tarifų lygis, atsižvelgiant į tai, kas įvyks anksčiau. Pirmiau nurodytas ketverių metų laikotarpis prasidės šiame laiške aprašytų priemonių įgyvendinimo dieną.
      EB į 25 EB valstybių narių muitų teritorijai skirtą įsipareigojimų sąrašą įtrauks ankstesniame sąraše esančias nuolaidas.
      Po to, kai EB ir Japonijos Vyriausybė, išnagrinėjusios klausimą pagal savo procedūras, patvirtins, kad pritaria pirmiau minėtiems derybų rezultatams, EB, laikydamasi vidaus procedūrų, įgyvendins pirmiau minėtus rezultatus kaip įmanoma greičiau, ir bet kuriuo atveju ne vėliau nei iki 2006 m. sausio 1 d.“.
      Turiu garbės pranešti, kad mano Vyriausybė pritaria Europos bendrijos pozicijai ir kad Japonijos Vyriausybei nereikia imtis tolimesnės vidaus procedūros.
      Reiškiu Jums savo didžią pagarbą.

            Japonijos Vyriausybės vardu


title: 2010/306/: 2010 m. birželio 2 d. Valstybių narių vyriausybių atstovų sprendimas dėl Teisingumo Teismo teisėjo skyrimo

text:
3.6.2010

               LT

               Europos Sąjungos oficialusis leidinys

               L 137/3

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2010 m. birželio 2 d.
   dėl Teisingumo Teismo teisėjo skyrimo
   (2010/306/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   kadangi:

               (1)

               Pagal Protokolo dėl Europos Sąjungos Teisingumo Teismo statuto 5 ir 7 straipsnius, atsistatydinus Christiaan TIMMERMANS, likusiam jo kadencijos laikui iki 2012 m. spalio 6 d. turėtų būti paskirtas Teisingumo Teismo teisėjas.

               (2)

               Sutarties dėl Europos Sąjungos veikimo 255 straipsniu įsteigtas komitetas pateikė palankią nuomonę dėl Alexandra PRECHAL tinkamumo eiti Teisingumo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Alexandra PRECHAL skiriama Teisingumo Teismo teisėja laikotarpiui nuo 2010 m. birželio 10 d. iki 2012 m. spalio 6 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. birželio 2 d.

            Pirmininkas

         C. BASTARRECHE


title: 2007/456/EB: 2007 m. birželio 18 d. Tarybos sprendimas, patikslinantis Sprendime 2003/479/EB dėl nacionaliniams ekspertams ir kariniam personalui, komandiruojamiems į Tarybos generalinį sekretoriatą, taikomų taisyklių numatytas išmokas

text:
3.7.2007

               LT

               Europos Sąjungos oficialusis leidinys

               L 173/27

      TARYBOS SPRENDIMAS

   2007 m. birželio 18 d.
   patikslinantis Sprendime 2003/479/EB dėl nacionaliniams ekspertams ir kariniam personalui, komandiruojamiems į Tarybos generalinį sekretoriatą, taikomų taisyklių numatytas išmokas
   (2007/456/EB)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį,
   atsižvelgdama į Europos bendrijos steigimo sutartį, ypač į jos 207 straipsnio 2 dalį,
   atsižvelgdama į Sprendimą 2003/479/EB (1), ypač į jo 15 straipsnį,
   kadangi:

               (1)

               Sprendimo 2003/479/EB 15 straipsnio 7 dalyje numatyta, kad kiekvienais metais, atsižvelgiant į Bendrijos pareigūnų bazinių algų patikslinimą Briuselyje ir Liuksemburge, tikslinami dienpinigiai ir mėnesinės išmokos; toks patikslinimas neturi grįžtamosios galios.

               (2)

               2006 m. gruodžio 19 d. Tarybos reglamentu (EB, Euratomas) Nr. 1895/2006, nuo 2006 m. liepos 1 d. patikslinančiu pareigūnų ir kitų Europos Bendrijų tarnautojų atlyginimus ir pensijas bei joms taikytinus korekcinius koeficientus (2), buvo nustatyta, kad Bendrijos pareigūnų atlyginimai ir pensijos tikslinami 2,3 %,

         NUSPRENDĖ:
   1 straipsnis
   Sprendimo 2003/479/EB 15 straipsnis iš dalies keičiamas taip:

               a)

               1 dalyje 28,78 EUR ir 115,09 EUR sumos pakeičiamos atitinkamai 29,44 EUR ir 117,74 EUR sumomis;

               b)

               2 dalyje esanti lentelė pakeičiama taip:

                           „Atstumas tarp įdarbinimo vietos ir komandiruotės vietos
                           (km)

                           Suma eurais

                           0–150

                           0

                           > 150

                           75,68

                           > 300

                           134,54

                           > 500

                           218,65

                           > 800

                           353,20

                           > 1 300

                           555,03

                           > 2 000

                           664,37“

               c)

               4 dalyje 28,78 EUR suma pakeičiama 29,44 EUR suma.

         2 straipsnis
   Šis sprendimas įsigalioja sekančio mėnesio po jo priėmimo pirmą dieną.

      Priimta Liuksemburge, 2007 m. birželio 18 d.

            Tarybos vardu

            Pirmininkas

         F.-W. STEINMEIER

      (1)  OL L 160, 2003 6 28, p. 72. Sprendimas su paskutiniais pakeitimais, padarytais Sprendimu 2006/471/EB (OL L 187, 2006 7 8, p. 32).

      (2)  OL L 397, 2006 12 30, p. 6.


title: 2016 m. kovo 31 d. Komisijos sprendimas dėl Vyresniųjų darbo inspektorių komiteto narių skyrimo naujai kadencijai

text:
1.4.2016

               LT

               Europos Sąjungos oficialusis leidinys

               C 115/17

         KOMISIJOS SPRENDIMAS
   2016 m. kovo 31 d.
   dėl Vyresniųjų darbo inspektorių komiteto narių skyrimo naujai kadencijai
   (2016/C 115/06)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1995 m. liepos 12 d. Komisijos sprendimą 95/319/EB, įsteigiantį Vyresniųjų darbo inspektorių komitetą (1), ypač į jo 5 straipsnį,
   atsižvelgdama į valstybių narių pateiktas kandidatų pavardes,
   kadangi:

               (1)

               Sprendimo 95/319/EB 5 straipsnio 1 dalyje numatyta, kad Komitetą sudaro po vieną tikrąjį narį iš kiekvienos valstybės narės ir kad kiekvienam tikrajam nariui gali būti skiriamas pakaitinis narys;

               (2)

               remiantis to sprendimo 5 straipsnio 2 dalimi tikruosius ir pakaitinius Komiteto narius valstybės narės siūlymu skiria Komisija;

               (3)

               remiantis to sprendimo 5 straipsnio 3 dalimi Komiteto narių kadencija trunka trejus metus ir jų kadencija gali būti atnaujinama;

               (4)

               ankstesnė Komiteto kadencija baigėsi 2015 m. gruodžio 31 d.;

               (5)

               todėl Komisija valstybių narių siūlymu turi skirti šio Komiteto narius trejų metų kadencijai,

         PRIĖMĖ ŠĮ SPRENDIMĄ:
   1 straipsnis
   (1)   Šio sprendimo priede išvardyti asmenys skiriami Vyresniųjų darbo inspektorių komiteto tikraisiais ir pakaitiniais nariais trejų metų kadencijai nuo 2016 m. sausio 1 d. iki 2018 m. gruodžio 31 d.
   (2)   Narių sąrašas informaciniais tikslais skelbiamas Europos Sąjungos oficialiajame leidinyje.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. kovo 31 d.

            Komisijos vardu

            Pirmininkas

         Jean-Claude JUNCKER

      (1)  OL L 188, 1995 8 9, p. 11.

      PRIEDAS

                  Valstybė narė

                  Tikrasis narys

                  Pakaitinis narys

                     Belgija

                  Paul TOUSSEYN

                  Michel ASEGLIO

                     Bulgarija

                  Rumyana MIHAYLOVA

                  Irena DIMITROVA

                     Čekija

                  Rudolf HAHN

                  Pavel HEISIG

                     Danija

                  Peter VESTERHEDEN

                  Annemarie KNUDSEN

                     Vokietija

                  Kai SCHÄFER

                  Helmut GOTTWALD

                     Estija

                  Maret MARIPUU

                  Rein REISBERG

                     Airija

                  Brian HIGGISSON

                  Martin O’HALLORAN

                     Graikija

                  Chryssoula TOUFEKOULA

                  Nikolaos MARAGOS

                     Ispanija

                  José Ignacio SACRISTÁN ENCISO

                  Graciela DE ANDRÉS NOVO

                     Prancūzija

                  Yves CALVEZ

                  Jessy PRETTO

                     Kroatija

                  Miroslav BABIĆ

                  Branko MESIĆ

                     Italija

                  Danilo PAPA

                  Roberta FABRIZI

                     Kipras

                  Anastassios YIANNAKI

                  Aristodemos ECONOMIDES

                     Latvija

                  Renārs LŪSIS

                  Linda MATISĀNE

                     Lietuva

                  Gintaras ČEPAS

                  Dalia LEGIENĖ

                     Liuksemburgas

                  Marco BOLY

                  Johny SCHNEIDER

                     Vengrija

                  Péter NESZTINGER

                  Judit H. NAGY

                     Мalta

                  Mark GAUCI

                  Vincent ATTARD

                     Nyderlandai

                  J.A. VAN DEN BOS (Jan)

                  M.A. ZUURBIER (Marga)

                     Austrija

                  Gertrud BREINDL

                  Josef KERSCHHAGL

                     Lenkija

                  Iwona HICKIEWICZ

                  Leszek ZAJĄC

                     Portugalija

                  Pedro PIMENTA BRAZ

                  Manuel Joaquim MADURO ROXO

                     Rumunija

                  Dantes Nicolae BRATU

                  Larisa Otilia PAPP

                     Slovėnija

                  Nataša TRČEK

                  Slavko KRIŠTOFELC

                     Slovakija

                  Andrej GMITTER

                  Miroslava SKIČKOVÁ

                     Suomija

                  Leo SUOMAA

                  Raimo ANTILA

                     Švedija

                  Erna ZELMIN-EKENHEIM

                  Håkan OLSSON

                     Jungtinė Karalystė

                  David SNOWBALL

                  Tim GALLOWAY


title: 2010 m. gruodžio 14 d. Komisijos sprendimas, kuriuo du Komisijos atstovai ir du pakaitiniai nariai skiriami į Europos vaistų agentūros valdančiąją tarybą

text:
15.12.2010

               LT

               Europos Sąjungos oficialusis leidinys

               C 340/17

         KOMISIJOS SPRENDIMAS
   2010 m. gruodžio 14 d.
   kuriuo du Komisijos atstovai ir du pakaitiniai nariai skiriami į Europos vaistų agentūros valdančiąją tarybą
   2010/C 340/10
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (1), ypač į jo 65 straipsnį,
   kadangi:

               (1)

               Vadovaujantis Reglamento (EB) Nr. 726/2004 65 straipsniu, Europos vaistų agentūros (toliau – Agentūra) valdančiojoje taryboje turi būti du Komisijos atstovai.

               (2)

               Komisijoje perskirsčius kompetencijos sritis iš Sveikatos ir vartotojų reikalų generalinio direktorato ir Įmonių ir pramonės generalinio direktorato būtina paskirti du naujus Agentūros valdančiosios tarybos narius ir du pakaitinius narius, kurie pakeis narius jiems nesant ir balsuos jų vardu,

         NUSPRENDĖ:
   1 straipsnis
   Į Europos vaistų agentūros valdančiąją tarybą skiriami Komisijos atstovai yra asmenys, einantys toliau nurodytas pareigas ir atliekantys toliau nurodytas funkcijas.

               Iš Sveikatos ir vartotojų reikalų generalinio direktorato:

                           a)

                           Sveikatos ir vartotojų reikalų generalinio direktorato generalinis direktorius.

               Pakaitinis narys yra asmuo, einantis šias pareigas ir atliekantis šias funkcijas:

                           b)

                           direktorius, vadovaujantis direktoratui, atsakingam už vaistų rinkodaros leidimų suteikimą pagal Sveikatos ir vartotojų reikalų generalinio direktorato darbo programą.

               Iš Įmonių ir pramonės generalinio direktorato:

                           c)

                           direktorius, vadovaujantis direktoratui, atsakingam už vaistus pagal Įmonių ir pramonės generalinio direktorato darbo programą.

               Pakaitinis narys yra asmuo, einantis šias pareigas ir atliekantis šias funkcijas:

                           d)

                           skyriaus vadovas, vadovaujantis skyriui, atsakingam už vaistus pagal Įmonių ir pramonės generalinio direktorato darbo programą.

         2 straipsnis
   Sprendimas skirtas asmenims, kurie šio sprendimo priėmimo dieną eina (taip pat laikinai) 1 straipsnyje nurodytas pareigas, arba bet kuriam asmeniui, perėmusiam šių asmenų pareigas.
   3 straipsnis
   Sveikatos ir vartotojų reikalų generalinio direktorato ir Įmonių ir pramonės generalinio direktorato generaliniai direktoriai Valdančiosios tarybos pirmininkui ir Agentūros vykdomajam direktoriui praneša asmenų, užimančių 1 straipsnyje nurodytas pareigas, vardus ir pavardes bei apie visus susijusius pasikeitimus.

      Priimta Briuselyje 2010 m. gruodžio 14 d.

            Komisijos vardu

         John DALLI

            Komisijos narys

      (1)  OL L 136, 2004 4 30, p. 1.


title: 2011/811/ES: 2011 m. gruodžio 1 d. Tarybos sprendimas dėl Europos ekonomikos ir socialinių reikalų komiteto Belgijai atstovaujančio nario skyrimo

text:
7.12.2011

               LT

               Europos Sąjungos oficialusis leidinys

               L 324/31

         TARYBOS SPRENDIMAS
   2011 m. gruodžio 1 d.
   dėl Europos ekonomikos ir socialinių reikalų komiteto Belgijai atstovaujančio nario skyrimo
   (2011/811/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Belgijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Robert de MÛELENAERE kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. rugsėjo 20 d. – baronas Philippe de BUCK van OVERSTRAETEN, Director General, BUSINESSEUROPE, skiriamas Europos ekonomikos ir socialinių reikalų komiteto nariu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 1 d.

            Tarybos vardu

            Pirmininkas

         W. KOSINIAK-KAMYSZ

      (1)  OL L 251, 2010 9 25, p. 8.


title: 2016 m. balandžio 28 d. Europos Parlamento sprendimas (ES) 2016/1557 dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/336

         EUROPOS PARLAMENTO SPRENDIMAS (ES) 2016/1557
   2016 m. balandžio 28 d.
   dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0093/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2011 m. spalio 25 d. Europos Parlamento ir Tarybos reglamentą (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (4), ypač į jo 33 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0124/2016),

               1.

               pažymi, kad Europos didelės apimties IT sistemų laisvės, saugumo ir teisingumo erdvėje operacijų valdymo agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 275.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 286, 2011 11 1, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2013/300/ES: 2013 m. birželio 18 d. Tarybos sprendimas, kuriuo skiriami Regionų komiteto Austrijai atstovaujantys du nariai ir Austrijai atstovaujantys du pakaitiniai nariai

text:
21.6.2013

               LT

               Europos Sąjungos oficialusis leidinys

               L 169/70

      TARYBOS SPRENDIMAS

   2013 m. birželio 18 d.
   kuriuo skiriami Regionų komiteto Austrijai atstovaujantys du nariai ir Austrijai atstovaujantys du pakaitiniai nariai
   (2013/300/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Gerhard DÖRFLER ir Josef PÜHRINGER kadencijai tapo laisvos dvi Regionų komiteto narių vietos. Pasibaigus Viktor SIGL ir Wolfgang WALDNER kadencijai tapo laisvos dvi Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Dr Peter KAISER, Landeshauptmann,

                           —

                           Dr Michael STRUGL, MBA, Landesrat,

                     ir

               b)

               pakaitiniais nariais:

                           —

                           Herwig SEISER, Landtagsabgeordneter,

                           —

                           Viktor SIGL, Landtagspräsident.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2013 m. birželio 18 d.

            Tarybos vardu

            Pirmininkas

         P. HOGAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2010 m. spalio 21 d. Tarybos sprendimas dėl Europos Sąjungos pozicijos, kurios ji turi laikytis Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Izraelio Valstybės asociaciją, dėl socialinės apsaugos sistemų koordinavimo nuostatų priėmimo

text:
23.11.2010

               LT

               Europos Sąjungos oficialusis leidinys

               L 306/21

         TARYBOS SPRENDIMAS
   2010 m. spalio 21 d.
   dėl Europos Sąjungos pozicijos, kurios ji turi laikytis Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Izraelio Valstybės asociaciją, dėl socialinės apsaugos sistemų koordinavimo nuostatų priėmimo
   (2010/700/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Izraelio Valstybės asociaciją (1) (toliau – Susitarimas), 65 straipsnyje numatyta, kad Asociacijos taryba sprendimu priima Susitarimo 64 straipsnyje nustatytų tikslų įgyvendinimo nuostatas.

               (2)

               ES ir Izraelio veiksmų plano, kurį 2005 m. balandžio 11 d. pagal Europos kaimynystės politiką priėmė Asociacijos Taryba, 2.3.3 tikslo pirmoje įtraukoje Asociacijos taryba raginama priimti sprendimą dėl Susitarimo 65 straipsnio įgyvendinimo.

               (3)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas.

               (4)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, tos valstybės narės nedalyvauja priimant šį sprendimą ir jis nėra joms privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija, kurios ji turi laikytis Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Izraelio Valstybės asociaciją, dėl Susitarimo 64 straipsnio įgyvendinimo, grindžiama prie šio sprendimo pridėtu Asociacijos tarybos sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. spalio 21 d.

            Tarybos vardu

            Pirmininkė

         J. MILQUET

      (1)  OL L 147, 2000 6 21, p. 3.
    ---documentbreak---

               23.11.2010

               LT

               Europos Sąjungos oficialusis leidinys

               L 306/22

         Projektas
   ASOCIACIJOS TARYBOS,
   įsteigtos Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Izraelio Valstybės asociaciją,
   SPRENDIMAS Nr. …/…
   … m. … d.
   dėl Europos ir Viduržemio jūros regiono šalių susitarime nustatytų socialinės apsaugos sistemų koordinavimo nuostatų
   ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, įsteigiantį Europos Bendrijų bei jų valstybių narių ir Izraelio Valstybės asociaciją (1), ypač į jo 65 straipsnį,
   kadangi:

               (1)

               Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Izraelio Valstybės asociaciją (toliau – Susitarimas), 64 straipsnyje numatytas Izraelio ir valstybių narių socialinės apsaugos sistemų koordinavimas ir nustatyti tokio koordinavimo principai.

               (2)

               Susitarimo 65 straipsnyje numatyta, kad Asociacijos taryba priima sprendimą dėl nuostatų, skirtų 64 straipsnyje išdėstytiems tikslams įgyvendinti.

               (3)

               ES ir Izraelio veiksmų plano, kurį 2005 m. balandžio 11 d. pagal Europos kaimynystės politiką priėmė Asociacijos Taryba, 2.3.3 tikslo pirmoje įtraukoje raginama priimti sprendimą dėl Susitarimo 65 straipsnio įgyvendinimo.

               (4)

               Nediskriminavimo principo taikymo požiūriu šiuo sprendimu neturėtų būti suteikiamos jokios papildomos teisės remiantis tam tikrais faktais ar įvykiais, įvykstančiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas.

               (5)

               Taikant šį sprendimą, Izraelio darbuotojai turėtų turėti teisę į išmokas šeimai su sąlyga, kad jų šeimos nariai teisėtai gyvena su tais darbuotojais toje valstybėje narėje, kurioje darbuotojai yra įdarbinti. Šiuo sprendimu neturėtų būti suteikiama jokia teisė gauti išmokas šeimai, jei darbuotojų šeimos nariai gyvena kitoje valstybėje, pavyzdžiui, Izraelyje.

               (6)

               Tarybos reglamentu (EB) Nr. 859/2003 (2) jau nustatyta, kad Reglamento (EEB) Nr. 1408/71 ir Reglamento (EEB) Nr. 574/72 nuostatos taikomos ir trečiųjų šalių piliečiams, kuriems jos dar nėra taikomos tik dėl jų pilietybės. Reglamente (EB) Nr. 859/2003 jau numatytas draudimo laikotarpių, kuriais Izraelio darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Susitarimo 64 straipsnio 1 dalies pirmoje įtraukoje.

               (7)

               Siekiant supaprastinti koordinavimo taisyklių taikymą, gali reikėti nustatyti specialias nuostatas, kurios atitiktų Izraelio nacionalinės teisės aktų specifiką.

               (8)

               Siekiant užtikrinti, kad valstybių narių ir Izraelio socialinės apsaugos sistemų koordinavimas vyktų sklandžiai, būtina nustatyti specialias valstybių narių ir Izraelio bendradarbiavimo, taip pat atitinkamo asmens ir kompetentingos valstybės institucijos bendradarbiavimo nuostatas.

               (9)

               Reikėtų priimti pereinamojo laikotarpio nuostatas, siekiant apsaugoti asmenis, kuriems taikomas šis sprendimas, ir užtikrinti, kad jie neprarastų teisių dėl šio sprendimo įsigaliojimo,

         PRIĖMĖ ŠĮ SPRENDIMĄ:
   I   DALIS

      BENDROSIOS NUOSTATOS

   1 straipsnis
   Terminų apibrėžtys
   1.   Šiame sprendime:
   2.   Kiti šiame sprendime vartojami terminai atitinka reikšmes, nustatytas:

               a)

               valstybių narių atveju – reglamente ir įgyvendinimo reglamente;

               b)

               Izraelio atveju – Izraelyje taikomuose atitinkamuose teisės aktuose.

         2 straipsnis
   Asmenys, kuriems taikomas šis sprendimas
   Šis sprendimas taikomas:

               a)

               darbuotojams, kurie yra Izraelio piliečiai ir kurie yra arba buvo teisėtai įdarbinti valstybės narės teritorijoje, bei kuriems yra ar buvo taikomi vienos ar kelių valstybių narių teisės aktai, taip pat asmenims, kurie tokiam darbuotojui mirus neteko maitintojo;

               b)

               a punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo valstybėje narėje metu;

               c)

               darbuotojams, kurie yra valstybės narės piliečiai ir kurie yra arba buvo teisėtai įdarbinti Izraelio teritorijoje, bei kuriems yra ar buvo taikomi Izraelio teisės aktai, taip pat asmenims, kurie tokiam darbuotojui mirus neteko maitintojo; ir

               d)

               c punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo Izraelyje metu.

         3 straipsnis
   Vienodų sąlygų taikymas
   1.   Darbuotojai, kurie yra Izraelio piliečiai ir yra teisėtai įdarbinti valstybėje narėje, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir tų valstybių narių, kuriose šie darbuotojai yra įdarbinti, piliečiams, kiek tai susiję su išmokomis, kaip apibrėžta 1 straipsnio 1 dalies h punkte.
   2.   Darbuotojai, kurie yra valstybės narės piliečiai ir yra teisėtai įdarbinti Izraelyje, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir Izraelio piliečiams, kiek tai susiję su išmokomis, kaip apibrėžta 1 straipsnio 1 dalies h punkte.
   II   DALIS

      VALSTYBIŲ NARIŲ IR IZRAELIO SANTYKIAI

   4 straipsnis
   Gyvenamosios vietos sąlygos netaikymas
   1.   1 straipsnio 1 dalies i punkte nurodytos eksportuojamos išmokos, į kurias teisę turi 2 straipsnio a ir c punktuose nurodyti asmenys, negali būti mažinamos, keičiamos, sustabdomas jų mokėjimas, panaikinamos ar konfiskuojamos motyvuojant tuo, kad jų gavėjas gyvena:

               i)

               Izraelio teritorijoje, kai išmoka mokama pagal valstybės narės teisės aktus; arba

               ii)

               valstybės narės teritorijoje, kai išmoka mokama pagal Izraelio teisės aktus.

         2.   Darbuotojo šeimos nariai, kaip apibrėžta 2 straipsnio b punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Izraelio teritorijoje.
   3.   Darbuotojo šeimos nariai, kaip apibrėžta 2 straipsnio d punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra Izraelio pilietis, šeimos nariai, jeigu tie šeimos nariai gyvena valstybės narės teritorijoje.
   III   DALIS

      ĮVAIRIOS NUOSTATOS

   5 straipsnis
   Bendradarbiavimas
   1.   Valstybės narės ir Izraelis teikia vieni kitiems informaciją apie jų teisės aktų pakeitimus, kurie gali daryti poveikį šio sprendimo įgyvendinimui.
   2.   Taikydamos šį sprendimą, valstybių narių ir Izraelio valdžios institucijos ir įstaigos padeda vienos kitoms ir veikia taip, kaip įgyvendindamos savo teisės aktus. Minėtų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Izraelio kompetentingos valdžios institucijos gali susitarti, kad tam tikros išlaidos būtų kompensuojamos.
   3.   Valstybių narių ir Izraelio valdžios institucijos bei įstaigos šio sprendimo tikslais gali tiesiogiai palaikyti ryšius tarpusavyje ir su atitinkamais asmenimis ar jų atstovais.
   4.   Institucijos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas tinkamas šio sprendimo įgyvendinimas.
   5.   Atitinkami asmenys privalo kuo skubiau pranešti kompetentingos valstybės narės ar Izraelio, jei jis yra kompetentinga valstybė, institucijoms ir gyvenamosios vietos valstybės narės ar Izraelio, jei jis yra gyvenamosios vietos valstybė, institucijoms apie visus asmens ar šeimos padėties pasikeitimus, turinčius įtakos jų teisei į išmokas pagal šį sprendimą.
   6.   Jei nesilaikoma 5 dalyje nurodytos pareigos teikti informaciją, gali būti taikomos pagal nacionalinę teisę numatytos proporcingos priemonės. Tačiau šios priemonės turi būti lygiavertės priemonėms, kurios pagal šalies teisę taikomos panašiomis aplinkybėmis, ir negali panaikinti arba pernelyg suvaržyti pareiškėjų galimybės praktiškai pasinaudoti šiuo sprendimu jiems suteiktomis teisėmis.
   7.   Valstybės narės ir Izraelis gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai būna arba gyvena ne tos valstybės, kurioje yra už mokėjimus atsakinga institucija, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šio sprendimo principus. Apie tokias nuostatas pranešama Asociacijos tarybai.
   6 straipsnis
   Administraciniai patikrinimai ir sveikatos patikrinimai
   1.   Šis straipsnis taikomas 2 straipsnyje nurodytiems asmenims, gaunantiems 1 straipsnio 1 dalies i punkte nurodytas eksportuojamas išmokas, taip pat institucijoms, atsakingoms už šio sprendimo įgyvendinimą.
   2.   Jei išmokų gavėjas ar paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Izraelyje, arba jei jie būna arba gyvena Izraelyje, o už mokėjimus atsakinga institucija yra valstybėje narėje, sveikatos patikrinimą, kuris atliekamas tos institucijos prašymu, atlieka išmokų gavėjo buvimo vietos ar gyvenamosios vietos institucija pagal teisės aktuose, kuriuos taiko ta institucija, nustatytas procedūras.
   Už mokėjimus atsakinga institucija informuoja buvimo vietos ar gyvenamosios vietos instituciją apie tai, kokių specialių reikalavimų prireikus turi būti laikomasi, ir apie tai, kokie dalykai turi būti įtraukti į sveikatos patikrinimą.
   Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti sveikatos patikrinimą.
   Už mokėjimus atsakinga institucija pasilieka teisę reikalauti, kad išmokų gavėjo sveikatos patikrinimą atliktų jos pasirinktas gydytojas ir kad tai būtų atlikta toje teritorijoje, kurioje išmokų gavėjas arba paraišką joms gauti pateikęs asmuo būna arba gyvena, arba toje šalyje, kurioje yra už mokėjimus atsakinga institucija. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.
   3.   Jei išmokų gavėjas ar paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Izraelyje, arba jei jie būna arba gyvena Izraelyje, o už mokėjimus atsakinga institucija yra valstybėje narėje, administracinį patikrinimą, kuris atliekamas už mokėjimus atsakingos institucijos prašymu, atlieka išmokų gavėjo buvimo ar gyvenamosios vietos institucija.
   Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti administracinį patikrinimą.
   Už mokėjimus atsakinga institucija pasilieka teisę reikalauti, kad išmokų gavėjo padėtį patikrintų jos pasirinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.
   4.   Viena ar kelios valstybės narės ir Izraelis, atitinkamai informavę Asociacijos tarybą, gali susitarti dėl kitų administracinių nuostatų.
   5.   Pritaikius šio sprendimo 5 straipsnio 2 dalyje nurodyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, institucijai, kurios buvo paprašyta juos atlikti, sumoka už mokėjimus atsakinga institucija, paprašiusi juos atlikti.
   7 straipsnis
   Susitarimo 79 straipsnio taikymas
   Susitarimo 79 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.
   8 straipsnis
   Specialios nuostatos dėl Izraelio teisės aktų taikymo
   Prireikus Asociacijos taryba II priede gali nustatyti specialias nuostatas dėl Izraelio teisės aktų taikymo.
   9 straipsnis
   Administracinės procedūros, nustatytos galiojančiuose dvišaliuose susitarimuose
   Administracinės procedūros, nustatytos galiojančiuose dvišaliuose valstybės narės ir Izraelio susitarimuose, gali būti toliau taikomos, jeigu jomis nedaromas neigiamas poveikis atitinkamų asmenų teisėms ar pareigoms, kurios nustatytos šiuo sprendimu.
   10 straipsnis
   Šio sprendimo įgyvendinimo tvarką papildantys susitarimai
   Viena ar kelios valstybės narės ir Izraelis gali sudaryti susitarimus, skirtus šio sprendimo įgyvendinimo administracinei tvarkai papildyti, ypač dėl sukčiavimo ir klaidų prevencijos bei kovos su jais.
   IV   DALIS

      PEREINAMOJO LAIKOTARPIO IR BAIGIAMOSIOS NUOSTATOS

   11 straipsnis
   Pereinamojo laikotarpio nuostatos
   1.   Laikotarpiu iki šio sprendimo įsigaliojimo pagal jį neįgyjama jokių teisių.
   2.   Atsižvelgiant į 1 dalį, pagal šį sprendimą teisė įgyjama, net jeigu ji susijusi su aplinkybėmis, kurios susidarė iki šio sprendimo įsigaliojimo dienos.
   3.   Bet kuri išmoka, kuri nebuvo mokama arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra mokama arba jos mokėjimas atnaujinamas nuo šio sprendimo įsigaliojimo dienos, jeigu dėl teisių, kurių pagrindu anksčiau buvo mokama išmoka, nereikia mokėti vienkartinės išmokos.
   4.   Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo šio sprendimo įsigaliojimo dienos, o atitinkamiems asmenims negali būti taikomos valstybės narės ar Izraelio teisės aktų nuostatos, pagal kurias teisės panaikinamos ar netenka galios dėl senaties termino.
   5.   Jeigu 3 dalyje nurodytas prašymas pateikiamas pasibaigus dvejų metų laikotarpiui nuo šio sprendimo įsigaliojimo dienos, teisės, kurios nebuvo panaikintos arba nebuvo netekusios galios dėl senaties termino, įsigalioja nuo prašymo pateikimo dienos, nebent valstybės narės ar Izraelio teisės aktų nuostatos būtų palankesnės.
   12 straipsnis
   Šio sprendimo priedai
   1.   Šio sprendimo priedai yra neatsiejama jo dalis.
   2.   Izraelio prašymu priedai gali būti iš dalies keičiami Asociacijos tarybos sprendimu.
   13 straipsnis
   Įsigaliojimas
   Šis sprendimas įsigalioja pirmo mėnesio po jo paskelbimo Europos Sąjungos oficialiajame leidinyje pirmą dieną.

      Priimta …

            Asociacijos tarybos vardu

            Pirmininkas

      (1)  OL L 147, 2000 6 21, p. 3.

      (2)  OL L 124, 2003 5 20, p. 1.

      (3)  OL L 166, 2004 4 30, p. 1.

      (4)  OL L 284, 2009 10 30, p. 1.
   I PRIEDAS

      IZRAELIO SPECIALIŲ NEĮMOKINIŲ IŠMOKŲ PINIGAIS SĄRAŠAS

   …
   II PRIEDAS

      SPECIALIOS NUOSTATOS DĖL IZRAELIO TEISĖS AKTŲ TAIKYMO

   …


title: 2011/572/ES: 2011 m. gegužės 10 d. Europos Parlamento sprendimas dėl Europos aviacijos saugos agentūros 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/140

         EUROPOS PARLAMENTO SPRENDIMAS
   2011 m. gegužės 10 d.
   dėl Europos aviacijos saugos agentūros 2009 finansinių metų biudžeto įvykdymo patvirtinimo
   (2011/572/ES)
   EUROPOS PARLAMENTAS,
   atsižvelgdamas į Europos aviacijos saugos agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos aviacijos saugos agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 216/2008 (3), įsteigiantį Europos aviacijos saugos agentūrą, ypač į jo 60 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0123/2011),

               1.

               patvirtina Europos aviacijos saugos agentūros direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 22.

      (2)  OL L 248, 2002 9 16, p. 1.

      (3)  OL L 79, 2008 3 19, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/141

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos aviacijos saugos agentūros 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos aviacijos saugos agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos aviacijos saugos agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 216/2008, įsteigiantį Europos aviacijos saugos agentūrą (3), ypač į jo 60 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0123/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi Parlamentas 2010 m. gegužės 5 d. Europos aviacijos saugumo agentūros direktoriui patvirtino, kad Agentūros 2008 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           apgailestavo dėl to, kad 2008 m. taikant metinių fiksuoto dydžio mokesčių sistemą gautos pajamos buvo žymiai didesnės už suteiktų paslaugų sąnaudas, ir ragino Agentūrą skubiai pateikti išsamų planą, užtikrinantį, kad tai nepasikartotų ateinančiais metais,

                           —

                           atkreipė dėmesį į tai, kad Agentūra į 2009 m. perkėlė didelę sumą veiklos išlaidoms skirtų asignavimų (daugiau kaip 53 000 000 EUR, t. y. 79 % veiklos išlaidoms skirtų asignavimų),

                           —

                           pabrėžė, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus,

                           —

                           išreiškė susirūpinimą dėl to, kad buvo nepakankamai tarpusavyje derinami Agentūros poreikiai, darbuotojai ir finansinis reguliavimas, ir ypač dėl to, kad darbuotojų atrankos procedūros trukdė įdarbinti tinkamos kvalifikacijos darbuotojus;

               C.

               kadangi 2009 m. Agentūros biudžetas buvo 92 500 000 EUR, t. y. 6 % didesnis nei 2008 finansiniais metais; kadangi su mokesčiais ir rinkliavomis susijusios veiklos rezervas 2009 m. buvo 29 500 000 EUR;

               1.

               palankiai vertina tai, kad Audito Rūmai nustatė, jog Agentūros 2009 m. finansinės ataskaitos patikimos ir visos atliktos finansinės operacijos visais reikšmingais aspektais yra teisėtos ir tvarkingos;

      Reikšmingas biudžeto padidėjimas

               2.

               pažymi, kad Agentūros biudžetas nuo 2007 iki 2009 m. padidėjo 28 %;

               3.

               pažymi, kad Agentūra iš Sąjungos 2009 m. biudžeto gavo 31 540 000 EUR įsipareigojimų asignavimų ir 29 180 000 EUR mokėjimų asignavimų;

               4.

               be to, pažymi, kad Agentūros bendras biudžetas 2009 m. padidėjo beveik 20 % (2008 m. jis siekė 102 000 000 EUR, o 2009 m. – 122 000 000 EUR) ir kad darbuotojų skaičius padidėjo nuo 440 iki 509;

      Veiklos rezultatai

               5.

               dar kartą pabrėžia, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus; atkreipia dėmesį į Agentūros atsakymą, kuriame užtikrinama, kad ji patobulino savo 2010 m. darbo programą, nustatė tikslus, pagrindinius veiklos rodiklius ir sukūrė geresnę išteklių planavimo sistemą; be to, ragina Agentūrą svarstyti galimybę planuojant kiekvieną savo operaciją taikyti Gantto diagramą, kad būtų galima greitai nustatyti, kiek laiko kiekvienas darbuotojas skyrė konkrečiam projektui, ir skatinti vadovautis į rezultatus orientuotu principu;

               6.

               primygtinai ragina Agentūrą sudarant veiklos biudžetą taikyti veikla grindžiamą struktūrą siekiant aiškiai susieti darbo programą ir finansines prognozes bei pagerinti veiklos stebėseną ir ataskaitų teikimą; pažymi, kad Agentūra kasmet rengia daugiametį planą, kurį aptaria su visais suinteresuotaisiais asmenimis ir kurį tvirtina valdyba ir kuriame atskirai pateikiamas kiekvienos veiklos srities biudžetas; pripažįsta, kad, Audito Rūmų nuomone, Agentūros veiklos biudžeto struktūra (III antraštinė dalis) išliko iš dalies pagrįsta ištekliais ir kad biudžeto pakeitimai buvo padaryti neatnaujinant darbo programos, net jei šie pakeitimai turėjo reikšmingos įtakos žmogiškųjų ir finansinių išteklių paskirstymui;

               7.

               dar kartą ragina Agentūrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis, siekiant biudžeto įvykdymo patvirtinimo institucijai suteikti galimybę geriau įvertinti Agentūros veiklą skirtingais metais;

      Asignavimų perkėlimas į kitus metus

               8.

               atkreipia dėmesį į tai, kad Agentūra vėl perkėlė į 2010 m. didelę sumą veiklos išlaidoms skirtų asignavimų (65 % iš III antraštinės dalies – Pagrindinė veikla; iš perkeltų lėšų atėmus asignuotąsias pajamas, perkeltieji įsipareigojimai sudaro 13 %); pabrėžia, kad tai prieštarauja metinio periodiškumo principui; pripažįsta, kad tam tikri su mokesčių ir rinkliavų dydžiu susiję neaiškumai yra neatskiriama pradinio Agentūros veiklos ciklo dalis, nes projektai trunka kelerius metus; taip pat pabrėžia, kad ši padėtis atskleidžia Agentūros išteklių planavimo sistemos trūkumus, susijusius su vėlavimu pasirašyti paslaugų teikimo sutartį; atitinkamai prašo, kad kitais finansiniais metais būtų tinkamai ir laiku tvarkomos sutartys, taip pat kad Parlamentui ir Komisijai būtų pateiktos realesnės prognozės ir skirta pakankamai laiko joms išnagrinėti;

               9.

               reikalauja prie kiekvienų metų biudžeto pridėti ataskaitą dėl nepanaudotų asignavimų, perkeltų iš ankstesnių metų, kurioje būtų paaiškinta, kodėl minėtosios lėšos nebuvo panaudotos, bei kaip ir kada jos bus panaudotos;

      Agentūros renkami mokesčiai ir rinkliavos

               10.

               atkreipia dėmesį į tai, kad 2009 m. buvo antrieji ištisi metai, kai vykdyta sertifikavimo veikla pagal 2007 m. gegužės 31 d. Komisijos reglamentą (EB) Nr. 593/2007 dėl Europos aviacijos saugos agentūros renkamų mokesčių ir rinkliavų (6);

               11.

               dar kartą ragina Agentūrą pagerinti sertifikavimo projektų stebėsenos sistemą ir užtikrinti, kad per visą projekto vykdymo laikotarpį surinktų mokesčių suma žymiai nesiskirtų nuo faktinių išlaidų;

               12.

               ypač ragina Agentūrą, kad ji, rengdama 2010 m. finansines ataskaitas, teisingai įvertintų sukauptas išlaidas, susijusias su nacionalinėms aviacijos institucijoms perduodamų sertifikavimo užduočių valdymu; pažymi, kad Audito Rūmai pranešė, jog susijusios metų pabaigoje sukauptos išlaidos buvo apskaičiuotos darant prielaidą apie bendrą įvykdymo procentinę dalį, kuri nebuvo pagrįsta istorine patirtimi; tačiau pripažįsta, kad Agentūra pasirengusi pradėti taikyti vadinamąjį vienodo tarifo susitarimą už tam tikras paslaugas (pvz., už nežymius pakeitimus, smulkų remontą, įprastus papildomus tipo sertifikatus, organizacijų apžvalgas ir pan.) siekdama sudaryti galimybę nustatyti patikimas projektų išlaidas, kai paslaugos perduodamos vykdyti trečiosioms šalims;

      Žmogiškieji ištekliai

               13.

               pažymi, kad vis dar yra trūkumų darbuotojų atrankos procedūrose, dėl kurių kyla pavojus šių procedūrų skaidrumui; pripažįsta, kad Audito Rūmai pranešė, jog personalo atrankos procedūrų atveju atrankos komisijų sprendimai buvo nepakankamai pagrįsti ir dokumentuoti, kadangi iš anksto nebuvo nustatyti kriterijai, kuriuos taikant į pokalbį kviečiami ar į rezervo sąrašą įrašomi kandidatai, taip pat nebuvo rašomi protokolai;

               14.

               ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šią padėtį ir siekdama padaryti jos ekspertų ir (arba) personalo atrankos procedūras skaidresnes; pabrėžia, kad poveikis, kylantis dėl šių trūkumų, yra dar svarbesnis turint mintyje tai, kad Agentūros užduotys apima sertifikatų specifikacijų rengimą, sprendimų dėl tinkamumo skraidyti ir aplinkos apsaugos reikalavimų atitikties sertifikavimo priėmimą ir valstybių narių kompetentingų institucijų standartizacijos patikrinimų vykdymą;

      Vidaus auditas

               15.

               pripažįsta, kad nuo 2006 m. Agentūra įgyvendino 20 iš 26 Vidaus audito tarnybos (VAT) pateiktų rekomendacijų;

               16.

               pripažįsta, kad Agentūra perdavė biudžeto įvykdymą tvirtinančiai institucijai jos vykdomojo direktoriaus parengtą ataskaitą, kurioje apibendrintai pateikiamas VAT rekomendacijos turinys, kaip nurodyta finansinio pagrindų reglamento 72 straipsnio 5 dalyje; vis dėlto ragina Agentūros vykdomąjį direktorių pateikti konkrečios informacijos apie visų VAT 2009 m. pateiktų ir dar neįgyvendintų rekomendacijų turinį;

               17.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2011 m. gegužės 10 d. rezoliucijoje (7) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 22.

      (2)  OL L 248, 2002 9 16, p. 1.

      (3)  OL L 79, 2008 3 19, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 136.

      (6)  OL L 140, 2007 6 1, p. 3.

      (7)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2016 m. gegužės 18 d. Europos Centrinio Banko sprendimas (ES) 2016/868, kuriuo iš dalies keičiamas Sprendimas ECB/2014/6 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (ECB/2016/14)

text:
1.6.2016

                  LT

                  Europos Sąjungos oficialusis leidinys

                  L 144/99

            EUROPOS CENTRINIO BANKO SPRENDIMAS (ES) 2016/868
      2016 m. gegužės 18 d.
      kuriuo iš dalies keičiamas Sprendimas ECB/2014/6 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (ECB/2016/14)
      EUROPOS CENTRINIO BANKO VALDANČIOJI TARYBA,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 5 straipsnį ir 46 straipsnio 2 dalį,
      atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos Centrinio Banko renkamos statistinės informacijos (1), ypač į jo 8 straipsnio 5 dalį,
      atsižvelgdama į Bendrosios tarybos įnašą,
      kadangi:

                  (1)

                  Sprendimas ECB/2014/6 (2) apibrėžia parengiamąsias priemones, kurių Eurosistemos centriniai bankai turėtų imtis tam, kad Europos centrinių bankų sistema (ECBS) pasirengtų rinkti neapibendrintus kreditų duomenis;

                  (2)

                  priėmus Sprendimą ECB/2014/6, buvo padarytas reikšmingas progresas kuriant ilgalaikę sistemą neapibendrintiems kreditų duomenims rinkti, grįstą suderintais statistinių atskaitomybės reikalavimais;

                  (3)

                  dėl numatytų statistinių atskaitomybės reikalavimų kiekio ir sudėtingumo Sprendime ECB/2014/6 nustatyti įgyvendinimo terminai turi būti pratęsti, kad ECBS galėtų tinkamai pasirengti neapibendrintų kreditų duomenų rinkimui. Kadangi praeis daug laiko, kol prasidės faktinis duomenų teikimas, Sprendimo ECB/2014/6 1 straipsnyje numatyti terminai parengiamajam etapui užbaigti turėtų būti pakeisti terminu, kuris užtikrintų, kad parengiamasis etapas pasibaigia, kai duomenys pradedami teikti pagal ilgalaikę neapibendrintų kreditų duomenų rinkimo sistemą;

                  (4)

                  šie peržiūrėti terminai taip pat bus taikomi valstybių narių, kurių valiuta nėra euro, nacionaliniams centriniams bankams (NCB) tais atvejais, kai tie NCB bendradarbiauja su Eurosistemos centriniais bankais, remdamiesi Rekomendacija ECB/2014/7 (3);

                  (5)

                  pagal Sprendimo ECB/2014/6 3 straipsnio 2 dalį Statistikos komitetas (toliau – STC) kasmet Valdančiajai tarybai praneša apie ECB ir atskirų NCB padarytą pažangą parengiamųjų priemonių įgyvendinimo srityje. Ši metinė ataskaita turėtų apimti STC iš visų NCB surinktą informaciją, įskaitant informaciją apie NCB, kuriems taikoma to sprendimo 3 straipsnio 3 dalyje nustatyta nukrypti leidžianti nuostata, pasiektą progresą. Sprendimo ECB/2014/6 3 straipsnio 3 dalyje numatytos atskiros ataskaitos nebereikalingos;

                  (6)

                  todėl Sprendimas ECB/2014/6 turėtų būti iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      Daliniai pakeitimai
      Sprendimas ECB/2014/6 iš dalies keičiamas taip:

                  1)

                  1 straipsnyje antras sakinys pakeičiamas taip:
                  „Iki pirmojo NCB atliekamo faktinio neapibendrintų kreditų duomenų perdavimo ECB pagal Europos Centrinio Banko reglamentą (ES) 2016/867 (ECB/2016/13) (*) ši ilgalaikė sistema turi apimti: a) visų Eurosistemos NCB valdomas nacionalines neapibendrintų kreditų duomenų bazes ir b) bendrą neapibendrintų kreditų duomenų bazę, kuria naudojasi Eurosistemos nariai, ir kurią sudaro visų valstybių narių, kurių valiuta yra euro, neapibendrinti kreditų duomenys.

                     (*)  2016 m. gegužės 18 d. Europos Centrinio Banko reglamentas (ES) 2016/867 dėl neapibendrintų kredito ir kredito rizikos duomenų rinkimo (ECB/2016/13) (OL L 144, 2016 6 1, p. 44).“;"

                  2)

                  3 straipsnio 2 dalis pakeičiama taip:
                  „2.   Atitinkamai atsižvelgdamas į kitų atitinkamų ECBS komitetų patarimus, STC parengia sprendimus, būtinus 1 dalyje išdėstytoms parengiamosioms priemonėms įgyvendinti, ir pateikia juos Valdančiajai tarybai priimti. Kasmet STC teikia Valdančiajai tarybai ataskaitą apie ECB ir atskirų NCB, įskaitant NCB, kuriems taikoma 3 straipsnio 3 dalyje nustatyta nukrypti leidžianti nuostata, pasiektą pažangą.“;

                  3)

                  3 straipsnio 3 dalis pakeičiama taip:
                  „3.   Tiems NCB, kuriems parengiamuoju etapu reikia ilgesnio laipsniško įvedimo laikotarpio prieigai prie išsamių neapibendrintų kreditų duomenų bazių parengti arba gauti, Valdančioji taryba parengiamuoju etapu gali suteikti atskiras laikinas nuo pareigos taikyti 1 dalyje nustatytas konkrečias parengiamąsias priemones nukrypti leidžiančias nuostatas. Kiekvienos atskiros nukrypti leidžiančios nuostatos laikotarpis turi būti ne ilgesnis nei tas minimalus laikas, kurio būtinai reikia atitinkamam NCB, kad parengiamuoju etapu jis pradėtų laikytis toje nukrypti leidžiančioje nuostatoje numatytų parengiamųjų priemonių. Bet kuriuo atveju tokia nukrypti leidžianti nuostata nustatoma tokiu būdu, kuris leidžia visiems Eurosistemos NCB pasiekti 1 straipsnyje nustatytus tikslus. Sustabdoma visų NCB, kuriems tam tikros parengiamosios priemonės atžvilgiu taikoma laikina nukrypti leidžianti nuostata, teisė susipažinti su konfidencialia statistine informacija, gauta iš kaip dalis specialios parengiamosios priemonės ECB perduotų neapibendrintų kreditų duomenų. Valdančioji taryba gali nuspręsti nustatyti tinkamus papildomus apribojimus atskiriems NCB, kuriems pagal šią dalį taikomos nukrypti leidžiančios nuostatos.“;

                  4)

                  4 straipsnio 1 dalis pakeičiama taip:
                  „1.   Siekiant užtikrinti tinkamą neapibendrintų kreditų duomenų, kurie bus renkami ilguoju laikotarpiu, suderinamumą su galimų ECBS vartotojų statistiniais poreikiais, parengiamuoju etapu STC kiekvienais metais kovo mėnesio pabaigoje organizuoja metinį turimų neapibendrintų kreditų duomenų, susijusių su praėjusių metų birželio 30 d. ir gruodžio 31 d., perdavimą iš NCB į ECB, naudojant tinkamą informacijos apie skolininkus anonimiškumo ir agregavimo lygį, kad nebūtų galima identifikuoti konkrečių skolininkų. Pirmasis perdavimas atliekamas 2014 m. kovo pabaigoje, perduodant 2013 m. birželio 30 d. ir gruodžio 31 d. duomenis, ir grindžiamas priede nustatyta informacine atskaitomybės schema. Bet kokius kitus ad hoc perdavimus STC organizuoja savanoriškumo iniciatyva ir pagal atskaitomybės schemą, kurioje atsižvelgiama į esamų neapibendrintų kreditų duomenų buvimą ir jų ypatybes, ir užtikrinama, kad renkami duomenys yra proporcingi perdavimo metu baigtiems parengiamiesiems darbams. Duomenys apie skolininkus, priklausančius kitiems instituciniams sektoriams nei ne finansų bendrovės, parengiamuoju etapu gali būti teikiami agreguoti, jeigu NCB pateikia atitinkamą metodologinę informaciją.“;

                  5)

                  Sprendimo ECB/2014/6 priedas iš dalies keičiamas pagal šio sprendimo priedą.

            2 straipsnis
      Įsigaliojimas
      Šis sprendimas įsigalioja tą dieną, kai apie jį pranešama adresatams.
      3 straipsnis
      Adresatai
      Šis sprendimas skirtas valstybių narių, kurių valiuta yra euro, NCB.

         Priimta Frankfurte prie Maino 2016 m. gegužės 18 d.

               ECB Pirmininkas

            Mario DRAGHI

         (1)  OL L 318, 1998 11 27, p. 8.

         (2)  2014 m. vasario 24 d. Sprendimas ECB/2014/6 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (OL L 104, 2014 4 8, p. 72).

         (3)  2014 m. vasario 24 d. Rekomendacija ECB/2014/7 dėl parengiamųjų priemonių Europos centrinių bankų sistemai rinkti neapibendrintus kreditų duomenis organizavimo (OL C 103, 2014 4 8, p. 1)

         PRIEDAS
         Sprendimo ECB/2014/6 priedo lentelė pakeičiama šia lentele:

                        „Rūšis

                        Požymiai

                        Apžvalga

                        Anonimiškumo lygis

                           Skolintojo požymiai

                        Skolintojo identifikatorius

                        Skolintojų identifikavimas remiantis kodais, kurie naudojami ECBS Institucijų ir filialų registro duomenų bazėje (Register of Institutions and Affiliates Database, RIAD) (*)

                        Ne anonimiškai

                           Skolininko požymiai

                        Skolininko identifikatorius

                        Skolininkų identifikavimas raidėmis ir skaičiais užtikrinant, kad konkretūs skolininkai negalėtų būti identifikuoti

                        Anonimiškai

                        Rezidavimo valstybė

                        Skolininko rezidavimo valstybė pagal ISO 3166 standartą (**)

                        Institucinis sektorius

                        Skolininko institucinis sektorius (arba subsektorius) pagal ESS 2010 klasifikaciją. Turi būti nurodomi šie (sub)sektoriai:

                                    —

                                    Ne finansų bendrovės (S.11)

                                    —

                                    Centrinis bankas (S.121)

                                    —

                                    Indėlių bendrovės, išskyrus centrinį banką (S.122)

                                    —

                                    Pinigų rinkos fondai (S.123)

                                    —

                                    Ne PRF investiciniai fondai (S.124)

                                    —

                                    Kiti finansiniai tarpininkai, išskyrus draudimo bendroves ir pensijų fondus (S.125)

                                    —

                                    Finansiniai pagalbininkai (S.126)

                                    —

                                    Priklausomos finansų įstaigos ir pinigų skolintojai (S.127)

                                    —

                                    Draudimo bendrovės (S.128)

                                    —

                                    Pensijų fondai (S.129)

                                    —

                                    Valdžios sektorius (S.13)

                                    —

                                    Namų ūkiai ir namų ūkiams paslaugas teikiančios ne pelno institucijos (S.14 + S.15)

                        Ekonominės veiklos sektorius

                        Skolininkų (finansinių ir nefinansinių) klasifikacija remiantis jų ekonomine veikla pagal NACE 2 red. statistinį klasifikatorių (***). NACE kodai teikiami antrojo lygio detalumu (pagal skyrių).

                        Dydis

                        Skolininkų klasifikacija pagal jų dydį: mikro, maži, vidutinio dydžio ir dideli.

                           Kredito duomenų kintamieji

                        Paskolos identifikatorius

                        Paskolų identifikavimas raidėmis ir skaičiais, kokį naudoja kredito įstaigos nacionaliniu lygiu.

                        —

                        Valiuta

                        Paskolos valiuta pagal ISO 4217 standartą (**).

                        Paskolos rūšis

                        Paskolų klasifikacija pagal jų rūšį:

                                    —

                                    Pagal pareikalavimą

                                    —

                                    Kredito kortelės skola

                                    —

                                    Pagal sandorius gautinos sumos

                                    —

                                    Finansinė išperkamoji nuoma

                                    —

                                    Atvirkštinės atpirkimo paskolos

                                    —

                                    Kitos terminuotos paskolos

                        Įkaito rūšis

                        Įkaito, kuriuo užtikrinta suteikta paskola, rūšis; nekilnojamojo turto įkaitas, kiti įkaitai (įskaitant vertybinius popierius ir auksą), jokio įkaito.

                        Pradinis terminas

                        Paskolos grąžinimo terminas sutartas iš pradžių arba vėliau keičiant sąlygas; iki vienerių metų imtinai, daugiau nei vieneri metai.

                        Likęs terminas

                        Terminas, susijęs su sutartu paskolos išpirkimo laiku; iki vienerių metų imtinai, daugiau nei vieneri metai.

                        Neįvykdymo statusas

                        Paskolos, kurių skolininkai neįvykdo įsipareigojimų.

                        Sindikuota paskola

                        Vienas paskolos susitarimas, kuriame kaip skolintojai dalyvauja kelios institucijos.

                        Subordinuota skola

                        Subordinuotos skolos priemonės yra antrinis reikalavimas institucijai emitentei, kuris gali būti įvykdytas tik po to, kai buvo patenkinti visi aukštesnio lygio reikalavimai (pvz., indėliai, paskolos), ir dėl kurio jos įgyja kai kurias „akcijų ir kitos nuosavybės“ ypatybes.

                           Kredito duomenų vienetai

                        Kreditas, kuriuo pasinaudota

                        Bendra nesumokėta paskolos suma (pagrindinė suma, neatėmus dalinių nurašymų), pateikiama kartu su kredito rizikos patikslinimais, išskyrus kredito nuostolius, užfiksuotus kaip visiški nurašymai.

                        —

                        Kredito linijos

                        Suteikta kredito suma, kuria nepasinaudota.

                        Įsiskolinimas

                        Bet koks paskolos mokėjimas (suma), kuris pradelstas daugiau nei 90 dienų.

                        Įkaito vertė

                        Įkaito vertė duomenų teikimo metu.

                        Specialus kredito rizikos patikslinimas

                        Specialūs atidėjiniai paskolos nuostoliui dėl kredito rizikos pagal taikomą apskaitos sistemą. Informacija apie šį vienetą teikiama tik paskolų, kurios nėra grąžinamos, atveju.

                        Pagal riziką įvertintas turtas

                        Pagal riziką įvertintų pozicijų sumos pagal Europos Parlamento ir Tarybos direktyvą 2006/48/EB (****) arba vėlesnius aktus.

                        Įsipareigojimų neįvykdymo tikimybė (tik kredito įstaigoms, taikančioms vidaus reitingais pagrįstą metodą)

                        Tikimybė, kad sandorio šalis neįvykdys įsipareigojimų per vienerių metų laikotarpį pagal Direktyvą 2006/48/EB arba vėlesnius aktus. Teikiant duomenis apie kiekvieną skolininką, pateikiamas svertinis apimties vidurkis.

                        Nuostolis įsipareigojimų neįvykdymo atveju (tik kredito įstaigoms, taikančioms vidaus reitingais pagrįstą vertinimo metodą)

                        Pozicijos nuostolio, susidariusio dėl sandorio šalies įsipareigojimų neįvykdymo, ir įsipareigojimų neįvykdymo metu esančios neapmokėtos sumos santykis pagal Direktyvą 2006/48/EB arba vėlesnius aktus. Teikiant duomenis apie kiekvieną skolininką, pateikiamas svertinis apimties vidurkis.

                        Palūkanų norma

                        Sumos, kurią skolininkas turi sumokėti kreditoriui per tam tikrą laikotarpį, ir paskolos, indėlio ar skolos vertybinio popieriaus pagrindinės sumos santykis, išreikštas metiniu procentu pagal Europos Centrinio Banko reglamentą (EB) Nr. 63/2002 (*****) arba vėlesnius aktus. Teikiant duomenis apie kiekvieną skolininką, pateikiamas svertinis apimties vidurkis.

            (*)  Žr. pinigų finansų įstaigų (PFĮ) sąrašą, skelbiamą ECB interneto svetainėje www.ecb.europa.eu.

            (**)  Kaip skelbiama Tarptautinės standartų organizacijos (ISO) interneto svetainėje www.ISO.org.

            (***)  Kaip skelbiama Europos Komisijos (Eurostato) interneto svetainėje www.ec.europa.eu/eurostat.

            (****)  2006 m. birželio 14 d. Europos Parlamento ir Tarybos direktyva 2006/48/EB dėl kredito įstaigų veiklos pradėjimo ir vykdymo (OL L 177, 2006 6 30, p. 1.).

            (*****)  2001 m. gruodžio 20 d. Europos Centrinio Banko reglamentas (EB) Nr. 63/2002 dėl statistikos apie indėlių ir paskolų palūkanų normas, kurias taiko pinigų finansų įstaigos namų ūkiams ir nefinansinėms korporacijoms (ECB/2001/18) (OL L 10, 2002 1 12, p. 24.).“.


title: 2014/498/ES: 2014 m. liepos 23 d. Tarybos sprendimas, kuriuo skiriami du Regionų komiteto Estijai atstovaujantys nariai ir du pakaitiniai nariai

text:
25.7.2014

               LT

               Europos Sąjungos oficialusis leidinys

               L 221/13

         TARYBOS SPRENDIMAS
   2014 m. liepos 23 d.
   kuriuo skiriami du Regionų komiteto Estijai atstovaujantys nariai ir du pakaitiniai nariai

      (2014/498/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Estijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. 2013 m. gegužės 21 d. Tarybos sprendimu 2013/239/ES (3) Mihkel JUHKAMI buvo paskirtas pakaitiniu nariu iki 2015 m. sausio 25 d.;

               (2)

               pasibaigus Väino HALLIKMÄGI ir Jüri PIHL kadencijai tapo laisvos Regionų komiteto dviejų narių vietos;

               (3)

               Pasibaigus Saima KALEV kadencijai tapo laisva Regionų komiteto pakaitinio nario vieta;

               (4)

               Mihkel JUHKAMI paskyrus Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Mihkel JUHKAMI, Mayor of the City of Rakvere,

                           —

                           Urmas SUKLES, Mayor of the City of Haapsalu

                     ir

               b)

               pakaitiniais nariais:

                           —

                           Hannes HANSO, Mayor of the City of Kuressaare,

                           —

                           Rait PIHELGAS, Mayor of Ambla Rural Municipality.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 23 d.

            Tarybos vardu

            Pirmininkas

         S. GOZI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 141, 2013 5 28, p. 43.


title: 2012/649/ES: 2012 m. spalio 15 d. Tarybos sprendimas dėl Europos Sąjungos ir Žaliojo Kyšulio Respublikos susitarimo dėl paprastesnės trumpalaikių vizų išdavimo Žaliojo Kyšulio Respublikos ir Europos Sąjungos piliečiams tvarkos pasirašymo Sąjungos vardu

text:
19.10.2012

               LT

               Europos Sąjungos oficialusis leidinys

               L 288/1

         TARYBOS SPRENDIMAS
   2012 m. spalio 15 d.
   dėl Europos Sąjungos ir Žaliojo Kyšulio Respublikos susitarimo dėl paprastesnės trumpalaikių vizų išdavimo Žaliojo Kyšulio Respublikos ir Europos Sąjungos piliečiams tvarkos pasirašymo Sąjungos vardu
   (2012/649/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2009 m. birželio 4 d. Taryba įgaliojo Komisiją pradėti derybas su Žaliojo Kyšulio Respublika dėl paprastesnės trumpalaikių vizų išdavimo tvarkos. Derybos sėkmingai užbaigtos ir 2012 m. balandžio 24 d. parafuotas Europos Sąjungos ir Žaliojo Kyšulio Respublikos susitarimas dėl paprastesnės trumpalaikių vizų išdavimo Žaliojo Kyšulio Respublikos ir Europos Sąjungos piliečiams tvarkos (toliau – Susitarimas);

               (2)

               Susitarimas turėtų būti pasirašytas Sąjungos vardu su sąlyga, kad jis bus sudarytas;

               (3)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (1), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (4)

               šis sprendimas yra Šengeno acquis nuostatų, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (2), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Žaliojo Kyšulio Respublikos susitarimą dėl paprastesnės trumpalaikių vizų išdavimo Žaliojo Kyšulio Respublikos ir Europos Sąjungos piliečiams tvarkos su sąlyga, kad minėtas Susitarimas bus sudarytas (3).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 15 d.

            Tarybos vardu

            Pirmininkė

         C. ASHTON

      (1)  OL L 131, 2000 6 1, p. 43.

      (2)  OL L 64, 2002 3 7, p. 20.

      (3)  Susitarimo tekstas bus paskelbtas kartu su sprendimu dėl jo sudarymo.


title: 2017 m. balandžio 27 d. Europos Parlamento sprendimas (ES) 2017/1684 dėl Europos narkotikų ir narkomanijos stebėsenos centro 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/257

         EUROPOS PARLAMENTO SPRENDIMAS (ES) 2017/1684
   2017 m. balandžio 27 d.
   dėl Europos narkotikų ir narkomanijos stebėsenos centro 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėjimo centro 2015 finansinių metų metinių finansinių ataskaitų su Centro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Centras įvykdė 2015 finansinių metų biudžetą (05873/2017 – C8–0051/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (4), ypač į jo 15 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8–0099/2017),

               1.

               patvirtina Europos narkotikų ir narkomanijos stebėsenos centro direktoriui, kad Centro 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 128.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 376, 2006 12 27, p. 1.

      (5)  OL L 328, 2013 12 7, p. 42.


title: 2003 m. spalio 2 d. Tarybos sprendimas 2003/725/TVR iš dalies keičiantis Konvencijos dėl1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo 40 straipsnio 1 ir 7 dalių nuostatas

text:
Svarbus teisinis pranešimas

|

32003D0725

Oficialusis leidinys L 260 , 11/10/2003 p. 0037 - 0038

		Tarybos sprendimas 2003/725/TVR2003 m. spalio 2 d.iš dalies keičiantis Konvencijos dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo 40 straipsnio 1 ir 7 dalių nuostatasEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 32 straipsnį ir 34 straipsnio 2 dalies c punktą,atsižvelgdama į Belgijos Karalystės, Ispanijos Karalystės ir Prancūzijos Respublikos iniciatyvą,atsižvelgdama į Europos Parlamento nuomonę,kadangi:(1) Konvencijos dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo [1] nuostatos dėl sienas peržengiančio sekimo turėtų būti iš dalies pakeistos ir jų taikymo sritis išplėsta siekiant padidinti baudžiamųjų tyrimų, ypač tų, kurie yra skirti su organizuotu nusikalstamumu susijusiems nusikaltimams tirti, sėkmę,(2) Jungtinė Karalystė dalyvauja šiame sprendime pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant tam tikras Šengeno acquis nuostatas [2].(3) Kalbant apie Islandiją ir Norvegiją, šis sprendimas toliau plėtoja Šengeno acquis nuostatas, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl šių dviejų valstybių asociacijos įgyvendinant, taikant ir plėtojant Šengeno acquis, priskiriamas sričiai, nurodytai 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą [3] 1 straipsnio H punkte,PRIĖMĖ ŠĮ SPRENDIMĄ:1 straipsnisKonvencijos dėl 1985 m. birželio 14 d. Šengeno susitarimą dėl laipsniško bendrų sienų kontrolės panaikinimo įgyvendinimo 40 straipsnio nuostatos iš dalies pakeičiamos taip:1. 1 dalies pirmoji pastraipa pakeičiama taip:"1. Vienos iš valstybių narių pareigūnams, kurie savo šalyje seka asmenį, atlikdami nusikaltimo, dėl kurio gali būti taikoma estradicija, baudžiamąjį tyrimą, nes jis yra įtariamas dalyvavus padarant nusikaltimą, dėl kurio gali būti taikoma ekstradicija, arba atlikdami būtiną baudžiamąjį tyrimą, nes yra rimta priežastis manyti, kad jis gali padėti nustatyti ar susekti tokį asmenį, leidžiama tęsti sekimą kitos valstybės narės teritorijoje, jei ši davė sieną peržengiančio sekimo leidimą atsiliepdama į iš anksto pateiktą pagrįstą pagalbos prašymą. Leidimas gali būti siejamas su tam tikromis sąlygomis."2. 7 dalis iš dalies pakeičiama taip:a) trečioje įtraukoje žodis "išžaginimu" pakeičiamas "sunkiu seksualinio pobūdžio nusikaltimu";b) penktoje įtraukoje "pinigų klastojimu" pakeičiamas "netikrų mokėjimo instrumentų gaminimu"c) pridedamos šios įtraukos:"— didelio masto sukčiavimu,— neteisėtu užsieniečių gabenimu per valstybės sieną,— pinigų plovimu,— neteisėta prekyba branduolinėmis ir radioaktyviosiomis medžiagomis,— dalyvavimu nusikalstamame susivienijime, kaip nurodyta 1998 m. gruodžio 21 d. Tarybos bendruosiuose veiksmuose 98/733/TVR, prilyginančiuose dalyvavimą nusikalstamoje organizacijoje Europos Sąjungos valstybėse narėse baudžiamajam nusikaltimui;— teroro aktais, kaip nurodyta 2002 m. birželio 13 d. Tarybos pamatiniame sprendime 2002/475/TVR dėl kovos su terorizmu."2 straipsnis1. Šis sprendimas yra neprivalomas Airijai.2. Šis sprendimas taikomas Gibraltarui.3. Šis sprendimas taikomas Lamanšo saloms tik atsižvelgiant į Sprendimą 2000/365/EB.3 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Briuselyje, 2003 m. spalio 2 d.Tarybos varduPirmininkasG. Pisanu[1] OL L 239, 2000 9 22, p. 19.[2] OL L 131, 2000 6 1, p. 43.[3] OL L 176, 1997 7 10, p. 31.--------------------------------------------------


title: 2008/319/EB: 2008 m. balandžio 14 d. Tarybos sprendimas, iš dalies keičiantis Sprendimą 2000/265/EB dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros SISNET įrengimu ir naudojimu, valdymo biudžetinius aspektus, nustatymo

text:
19.4.2008

               LT

               Europos Sąjungos oficialusis leidinys

               L 109/30

      TARYBOS SPRENDIMAS

   2008 m. balandžio 14 d.
   iš dalies keičiantis Sprendimą 2000/265/EB dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros SISNET įrengimu ir naudojimu, valdymo biudžetinius aspektus, nustatymo
   (2008/319/EB)
   EUROPOS SĄJUNGOS TARYBA,
   atsižvelgdama į Protokolą dėl Šengeno acquis integravimo į Europos Sąjungos sistemą, pridėtą prie Europos Sąjungos sutarties ir Europos bendrijos steigimo sutarties, ypač į jo 2 straipsnio 1 dalies antrą pastraipą,
   kadangi:

               (1)

               Tarybos generalinio sekretoriaus pavaduotojas Sprendimu 1999/870/EB (1) ir Sprendimu 2007/149/EB (2) buvo įgaliotas Šengeno acquis integravimo į Europos Sąjungos sistemą srityje atstovauti tam tikras valstybes nares sudarant sutartis, susijusias su Šengeno aplinkai skirtos ryšių infrastruktūros (SISNET) įrengimu ir veikimu, bei tokias sutartis administruoti, kol ji bus perkelta į ryšių infrastruktūrą Europos bendrijos sąskaita.

               (2)

               Pagal tas sutartis atsirandantys finansiniai įsipareigojimai vykdomi iš konkretaus biudžeto (toliau – SISNET biudžetas), iš kurio finansuojama tuose Tarybos sprendimuose nurodyta ryšių infrastruktūra.

               (3)

               Šengeno acquis nuostatos, susijusios su Šengeno informacine sistema (toliau – SIS), turi būti taikomos Šveicarijos Konfederacijai (toliau – Šveicarija) nuo tos dienos, kurią turi nustatyti Taryba pagal Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (3) 15 straipsnio 1 dalį.

               (4)

               Nuo tos dienos Šveicarijos Konfederacija turėtų dalyvauti finansuojant SISNET biudžetą,

         NUSPRENDĖ:
   1 straipsnis
   Tarybos sprendimas 2000/265/EB (4) iš dalies keičiamas taip:

               1)

               25 straipsnio 1 dalis pakeičiama taip:
               „1.   Biudžeto pajamas sudaro šių valstybių narių finansiniai įnašai: Airijos, Austrijos, Belgijos, Čekijos, Danijos, Estijos, Graikijos, Ispanijos, Italijos, Jungtinės Karalystės, Latvijos, Lenkijos, Lietuvos, Liuksemburgo, Maltos, Nyderlandų, Portugalijos, Prancūzijos, Slovakijos, Slovėnijos, Suomijos, Švedijos, Vengrijos, Vokietijos bei Islandijos, Norvegijos ir Šveicarijos.“;

               2)

               26 straipsnis pakeičiamas taip:
               „26 straipsnis
               25 straipsnyje nurodytos valstybės savo finansinius įnašus teikia Generalinio sekretoriaus pavaduotojui.
               25 straipsnyje nurodytų valstybių narių bei Islandijos, Norvegijos ir Šveicarijos mokėtinų įnašų dydis kasmet apskaičiuojamas remiantis praėjusiais metais kiekvienai atitinkamai valstybei narei bei Islandijai, Norvegijai ir Šveicarijai priklausančia bendro visų 25 straipsnyje nurodytų valstybių bendrojo vidaus produkto (BVP) dalimi. Atitinkamų valstybių narių įnašų dydis, atsižvelgiant į Islandijos, Norvegijos ir Šveicarijos įnašus, kasmet apskaičiuojamas pagal kiekvienos iš tų valstybių narių sumokėtų PVM išteklių santykiu su visais Europos Bendrijų PVM ištekliais, nustatytu per praėjusius finansinius metus paskutinį kartą pataisytame Sąjungos biudžete.
               Airija ar Jungtinė Karalystė nedengia papildomų išlaidų, atsiradusių išplėtus ryšių infrastruktūrą iki Estijos, Čekijos, Latvijos, Lenkijos, Lietuvos, Maltos, Vengrijos, Slovakijos ir Slovėnijos.“;

               3)

               28 straipsnis papildomas šia dalimi:
               „4.   Nukrypstant nuo 1 dalies ir nedarant poveikio 49 straipsnio taikymui, Šveicarija privalo sumokėti savo pradinį įnašą iki 2008 m. liepos 1 d.“

         2 straipsnis
   Šis sprendimas įsigalioja nuo jo priėmimo dienos.
   Jis skelbiamas Europos Sąjungos oficialiajame leidinyje.

      Priimta Liuksemburge, 2008 m. balandžio 14 d.

            Tarybos vardu

            Pirmininkas

         I. JARC

      (1)  OL L 337, 1999 12 30, p. 41.

      (2)  OL L 66, 2007 3 6, p. 19.

      (3)  OL L 53, 2008 2 27, p. 52.

      (4)  OL L 85, 2000 4 6, p. 12. Sprendimas su paskutiniais pakeitimais, padarytais Sprendimu 2007/155/EB (OL L 68, 2007 3 8, p. 5).